wickkiey/tamil-wikipedia-chunked huggingface dataset:
# மீத்திமிசுத்தாரை

## உசாத்துணைகள்

-
-
- Billig, FS "SCRAM-A Supersonic Combustion Ramjet Missile", AIAA paper 93-2329, 1993.
- Ingenito A. and Bruno C "Physics and Regimes in Supersonic Combustion", AIAA Journal, Volume 48, Number 3, 2010.
- "On the trail of the Scramjet" - the Lab. ABC Science Online. 17 October 2002
- "Revolutionary jet engine tested" BBC News. bbc.co.uk 25 March 2006
- French Support Russian SCRAMJET Tests.
-
- Hypersonic Scramjet Projectile Flys in Missile Test. *SpaceDaily* September 4, 2001
- NASA website for National Hypersonics Plan
- X-43A NASA
- Hyshot Centre for Hypersonics, University of Queensland, Australia
- http://news.yahoo.com/s/nm/20070615/tc_nm/australia_jet_dc;_ylt=AjD55nNEoWlZGJ2UcFk9PrHQn6gB
# மீத்திமிசுத்தாரை

## வெளியிணைப்புகள்

-
-
-
- "Australian Scientists about to make the break through".
- The break through.- space.com
- "Revolutionary jet engine tested"
- Scramjet combustor development-PDF file
- "Aerojet has new Mach 7 plus reusable hypersonic vehicle plans"  
de:Staustrahltriebwerk#Überschallverbrennung im Scramjet
# அமைச்சர் (சதுரங்கம்)

**அமைச்சர்** அல்லது **மந்திரி** (*Bishop*) என்பது சதுரங்கத்தில் ஒரு காய் ஆகும். போட்டியின் ஆரம்பத்தில் ஒவ்வொரு போட்டியாளரும் இரண்டு அமைச்சர்கள் வீதம் கொண்டிருப்பர். ஒரு அமைச்சர் அரசனின் குதிரைக்கும் அரசனுக்கும் இடையிலும் மற்றைய அமைச்சர் அரசியின் குதிரைக்கும் அரசிக்கும் இடையிலும் வைக்கப்படும். வெள்ளை அமைச்சர்கள் *c1, f1* ஆகிய கட்டங்களிலும் கறுப்பு அமைச்சர்கள் *c8, f8* ஆகிய கட்டங்களிலும் நிலைபெற்றிருக்கும்.
# அமைச்சர் (சதுரங்கம்)

## நகர்வு

ஒரு நகர்வில் அமைச்சர் செல்லக்கூடிய தூரமானது எல்லைக்குட்பட்டதில்லை. ஆயினும் அமைச்சரானது குறுக்காக மட்டுமே நகர முடியும். அமைச்சரானது ஏனைய காய்களைத் தாண்டிச் செல்ல மாட்டாது. எதிரியின் காய் கைப்பற்றியுள்ள கட்டத்திற்குச் செல்வதனூடாக அக்காயை அமைச்சர் கைப்பற்றிக் கொள்ளும்.  
அமைச்சர்கள் அவையமைந்துள்ள பக்கங்களின் அடிப்படையில் அரசனின் அமைச்சர், அரசியின் அமைச்சர் ஆகிய பெயர்களில் அழைக்கப்படும். குறுக்காக மட்டுமே அமைச்சர்கள் செல்ல முடியுமாதலால், ஓர் அமைச்சரானது வெள்ளைக் கட்டங்களில் மட்டும் அல்லது கறுப்புக் கட்டங்களில் மட்டுமே செல்ல முடியும். அவற்றைக் கொண்டு அமைச்சர்களை வெளிர்கட்ட அமைச்சர், அடர்கட்ட அமைச்சர் என்றும் அழைப்பதுண்டு.
# அமைச்சர் (சதுரங்கம்)

## ஒப்பீடு

### கோட்டையுடன்

கோட்டையானது ஓர் அமைச்சரை விட ஏறத்தாழ இரண்டு காலாள்கள் கூடுதலாகப் பெறுமதி வாய்ந்தது. அமைச்சரானது சதுரங்கப் பலகையின் அரைப் பகுதியினுள் மட்டுமே நகர முடியும். ஆனால், கோட்டையானது பலகையின் எந்தப் பகுதிக்கும் நகரக் கூடியது. ஒரு வெறும்பலகையில் கோட்டையானது 14 கட்டங்களைத் தாக்கும். ஆனால், அமைச்சரோ 13 கட்டங்களை விட அதிகமாகத் தாக்க மாட்டாது. அதுவுங்கூட அமைச்சரானது பலகையின் மையத்துக்கு எவ்வளவு அருகில் அமைந்துள்ளது என்பதைப் பொருத்தே அமையும். மேலும் ஓர் அரசனும் கோட்டையும் மட்டும் எதிரியின் தனித்த அரசனை இறுதி முற்றுகைக்காளாக்க முடியும். ஆனால், ஓர் அரசனும் அமைச்சரும் மட்டும் எதிரியின் தனித்த அரசனை இறுதி முற்றுகைக்காளாக்க முடியாது.
# அமைச்சர் (சதுரங்கம்)

## ஒப்பீடு

### குதிரையுடன்

பொதுவாக, குதிரைகளும் அமைச்சர்களும் அண்ணளவாகச் சமனாகவிருப்பினும் விளையாட்டின் தன்மையைப் பொறுத்து அவற்றின் பெறுமதிகள் மாறுபடலாம்.
# அமைச்சர் (சதுரங்கம்)

## ஒருங்குறி

ஒருங்குறியில் அமைச்சருக்கு இரண்டு குறியீடுகள் உள்ளன.  
<font size=5>♗</font> *U+2657*-வெள்ளை அமைச்சர்  
<font size=5>♝</font> *U+265D*-கறுப்பு அமைச்சர்
# அமைச்சர் (சதுரங்கம்)

## இதையும் பார்க்க

- சதுரங்க விதிமுறைகள்
# தமிழகத்தில் புதிய கற்காலம்

**தமிழகத்தில் புதிய கற்காலம்** - 1000 வரை நிலவியது. குறிப்பாக தமிழகத்தின் வட ஆர்க்காடு பகுதியிலுள்ள பையம்பள்ளியில் (தற்போது திருப்பத்தூர் மாவட்டத்தில் உள்ளது) இப்புதிய கற்காலச் சின்னங்கள் அதிகம் காணப்படுகின்றன.
# தமிழகத்தில் புதிய கற்காலம்

## பையம்பள்ளி

பையம்பள்ளியில் காணப்படும் புதிய கற்காலச் சமுதாயம் இரு விதத்தில் காணப்படுகின்றது.
கொள்ளு, பச்சைப்பயறு, ஆடு, மாடு, பன்றி, மான் போன்ற மிருகங்களையும் வளர்த்தனர். அதிலிருந்து வரும் பொருட்களை உணவிற்கு பயன்படுத்தினர்.
# தமிழகத்தில் புதிய கற்காலம்

## பரவல்

மேலும் இக்காலக் கருவிகள் தமிழகத்தில் பல இடங்களில் கண்டெடுக்கப்பட்டுள்ளன. அவற்றின் விவரம்,
1. வட ஆற்காடு பகுதிகள் - அப்புக்கல்லு, கல்லேரிமலை, சவ்வாது மலை, திருமலை, அம்பூர், சந்திராபுரம், கீழ்விளம்புச்சி, கொளுதம் பத்து, குத்ததூர், மலையம்பத்து, நெல்லிவாசல் நாடு, பழையதலூர், புதூர்நாடு, புலியூர், சோழிங்கூர், விண்ணமங்கலம்.
1. தென் ஆற்காடு பகுதிகள் - கொண்டிய நத்தம், மேல் பரிகம்.
1. புதுச்சேரி - அரிக்கமேடு
1. தர்மபுரி மாவட்டம் - கொல்லப்பள்ளி, தொகரப்பள்ளி, பன்னிமடுவ, தயில்மலை, முள்ளிக்காடு, கப்பலாவடி, பர்கூர், கடத்தூர், மரிரெட்டிப்பள்ளி, மயிலாடும்பாறை, மோடூர், கொத்துக்குப்பம், வேடர் தத்தக்கல்.
# முற்றுகை (சதுரங்கம்)

**முற்றுகை** (*Check*) என்பது சதுரங்கம், சீனச் சதுரங்கம், சப்பானியச் சதுரங்கம் போன்ற ஆட்டங்களில் அடுத்த நகர்வில் அரசனைக் கைப்பற்றுவதற்கான அச்சுறுத்தலைக் குறிக்கும். ஒரு போட்டியாளரின் அரசனானது முற்றுகைக்காளாக்கப்பட்டால், அவர் அடுத்த நகர்வில் அரசனை முற்றுகையில் இருந்து விடுவிக்க வேண்டும் (சாத்தியமானால்). அதாவது, இன்னொரு காயின் மூலம் அச்சுறுத்தலைத் தடுக்கவோ அரசனை எதிரியால் தாக்கப்படாத கட்டங்களுக்கு நகர்த்தவோ முற்றுகைக்காளாக்குகின்ற காயைக் கைப்பற்றவோ வேண்டும். அவ்வாறு செய்ய முடியாவிட்டால், அவ்வரசன் இறுதி முற்றுகைக்காளாக்கப்பட்டுப் போட்டியாளர் தோல்வியை எதிர்கொள்வார்.  
சதுரங்கம் விளையாடும்போது *முற்றுகை* என்று கூறுவது போட்டியாளரின் விருப்பத்தைப் பொறுத்தது.
# முற்றுகை (சதுரங்கம்)

## அறிமுகம்

முற்றுகை என்பது எதிரியின் அரசனை அடுத்த நகர்வில் கைப்பற்றலாம் என்ற நிலைக்குக் கொண்டு வருதல் ஆகும். சதுரங்கத்தில் ஒரு காய் மூலமும் இரண்டு காய்கள் மூலமும் முற்றுகையை ஏற்படுத்த முடியும். ஆனால், சில சதுரங்க வகைகளில் இரண்டுக்கு மேற்பட்ட காய்களாலும் முற்றுகையை ஏற்படுத்த முடியும். அரசன் முற்றுகைக்காளாக்கப்பட்டு, அரசனை முற்றுகையிலிருந்து விடுவிப்பதற்கு எந்தவோர் ஏற்றுக் கொள்ளப்பட்ட நகர்வும் இல்லாதவிடத்து, அந்நிலைமை இறுதி முற்றுகை என அழைக்கப்படும். மேலும் அவ்வரசனைக் கொண்டிருக்கும் போட்டியாளர் தோல்வியுறுவார். இறுதி முற்றுகைக்கு ஆளாக்கிய போட்டியாளர் வெற்றியடைவார்.  
தனது சொந்த அரசனை முற்றுகைக்காளாக்கக்கூடிய கட்டத்தில் வைப்பது சதுரங்க விதிமுறைகளுக்கு எதிரானது. அவ்வாறான நகர்வு தவறானதாகக் கருதப்பட்டுப் பின்வாங்கப்படும். ஓர் அரசன் இன்னொரு அரசனை முற்றுகைக்காளாக்க முடியாது. ஏனெனில், இது முதலாவது அரசனை முற்றுகைக்காளாக்கி விடும் (ஏனைய அனைத்துக் காய்களும் அரசனை முற்றுகைக்காளாக்க முடியும்.).
# முற்றுகை (சதுரங்கம்)

## முற்றுகையிலிருந்து விடுவித்தல்

ஒற்றை முற்றுகையிலிருந்து அரசனை விடுவிப்பதற்கு மூன்று சாத்தியமான வழிகள் உள்ளன.
- முற்றுகைக்காளாக்குகின்ற காயை அரசனாலோ ஏனைய காய்களாலோ கைப்பற்றுவதால் அரசனை முற்றுகையிலிருந்து விடுவிக்க முடியும். முற்றுகைக்காளாக்கும் காய் அரசனுக்கு அடுத்துள்ள கட்டங்களிலிருந்தால் அக்காயைக் கைப்பற்றுவது அரசனை இன்னொரு முற்றுகைக்காளாக்காதவிடத்து மட்டும் (அதாவது, அக்காய்ககு இன்னொரு காய் பாதுகாப்புக் கொடுக்காதவிடத்து) அரசனின் மூலம் அக்காயைக் கைப்பற்ற முடியும்.
- அரசனை அடுத்துள்ள கட்டங்களுக்கு நகர்த்துவதன் மூலமும் அரசனை முற்றுகையிலிருந்து விடுவிக்க முடியம். ஆனால், அரசன் நகர்த்தப்படுகின்ற கட்டம், அரசனை இன்னொரு முற்றுகைக்கு இட்டுச் செல்லக்கூடாது. மேலும் முற்றுகையிலிருக்கும்போது அரசன் கோட்டை கட்ட முடியாது. முற்றுகைக்குள்ளாக்குகின்ற காய் எதிரியின் காயினால் பாதுகாக்கப்படாமலும் அரசனுக்கு அடுத்துள்ள கட்டங்களிலும் இருந்தால் அக்காயை அரசன் கைப்பற்றவும் முடியும்.
- முற்றுகையைத் தடுப்பதன் மூலமும் அரசனை முற்றுகையிலிருந்து விடுவிக்க முடியும். முற்றுகைக்காளாக்குகின்ற காயானது அரசியாகவோ கோட்டையாகவோ அமைச்சராகவோ இருந்து, முற்றுகைக்காளாக்குகின்ற காய்க்கும் அரசனுக்கும் இடையில் ஒரு கட்டமாயினும் இடைவெளி இருந்தால் மாத்திரமே இவ்வாறு தடுக்க முடியும். முற்றுகைக்காளாக்கப்பட்ட அரசனின் படையிலிருந்து ஒரு காயை முற்றுகைக்காளாக்கும் காய்க்கும் அரசனுக்கும் இடையில் நகர்த்துவதன் மூலமே இவ்வாறு தடுக்கலாம். இவ்வாறு தடுப்பதால் தடுக்கின்ற காய் பிணையை நீக்கும் வரை பிணைக்காளாக்கப்படும்.  
வலப்பக்கத்திலுள்ள படத்திலே, வெள்ளையானது மூன்று வழிகளின் மூலமும் முற்றுகையிலிருந்து விடுவித்துக் கொள்ள முடியும்.  
1. *Nxa2* என்ற நகர்வை மேற்கொள்வதனூடாக முற்றுகைக்காளாக்குங்காயைக் கைப்பற்றுதல்
1. அரசனைத் தாக்குதலில்லாத கட்டத்துக்கு (*Kd6, Ke5, Ke7* என்பவற்றுள் ஏதேனும் ஒரு நகர்வு) நகர்த்துதல்
1. *Rc4* அல்லது *Nd5*இன் மூலம் முற்றுகையைத் தடுத்தல்  
ஓர் அரசனானது இரட்டை முற்றுகைக்காளாக்கப்பட்டால், அடுத்த நகர்வில் அரசன் இரண்டு முற்றுகைகளிலிருந்தும் தன்னை விடுவிக்க வேண்டும். இரண்டு முற்றுகைக்காளாக்கும் காய்களையும் கைப்பற்றுவதோ இரண்டு முற்றுகைகளையும் தடுப்பதோ முடியாத செயல். அரசனை நகர்த்துவதன் மூலம் மட்டுமே இரட்டை முற்றுகையிலிருந்து அரசனை விடுவிக்க முடியும். ஆனாலுங்கூட, இரட்டை முற்றுகைக்காளாக்கும் காய்களில் ஏதேனும் ஒன்றாவது அடுத்துள்ள கட்டங்களில் இருந்து, அது ஏனைய காய்களால் பாதுகாக்கப்படாவிட்டால், அரசன் அதனைக் கைப்பற்றிக் கொள்ளவும் முடியும்.  
எந்தவொரு வழியிலும் அரசனை முற்றுகையிலிருந்து விடுவிக்க முடியாவிட்டால், அது இறுதி முற்றுகை எனப்படும்.
# முற்றுகை (சதுரங்கம்)

## முற்றுகையை அறிவித்தல்

நட்பு முறையிலான சதுரங்க விளையாட்டுகளில் முற்றுகைக்காளாக்கும் நகர்வைச் செய்பவர் முற்றுகையை அறிவிப்பார். எனினும் முற்றுகையை அறிவித்தல் சதுரங்கத்தின் விதிமுறைகளின் கீழ் தேவையானதன்று. மேலும் முறையான விளையாட்டுகளில் முற்றுகை அறிவிக்கப்படுவதில்லை. ஆயினுங்கூட 20ஆம் நூற்றாண்டின் தொடக்கப் பகுதி வரை போட்டியாளர் முற்றுகையை அறிவிக்க வேண்டும் என எதிர்பார்க்கப்பட்டதுடன், விதிகளின் சில மூலங்கள் அதனை வேண்டி நின்றன.
# முற்றுகை (சதுரங்கம்)

## முற்றுகையின் பயன்கள்

- அரசனை இறுதி முற்றுகைக்காளாக்குவதன் மூலம் போட்டியில் வெற்றி பெறுதல்
- தொடர்முற்றுகையின் மூலம் ஆட்டத்தைச் சமநிலைக்குள்ளாக்குதல்
- கவையின் மூலம் ஏனைய காய்களைக் கைப்பற்றுவதற்காக முற்றுகைக்காளாக்குதல்
- மாற்றீடு ஒன்றை வேண்டி முற்றுகைக்காளாக்குதல்
- முற்றுகைக்காளாக்கி அரசனை நகரச் செய்வதன் மூலம் கோட்டை கட்ட முடியாமற்செய்தல்
# முற்றுகை (சதுரங்கம்)

## வரலாறு

தொடக்க கால வடமொழிச் சதுரங்கத்தில் அரசனைக் கைப்பற்றுவதன் மூலமே போட்டிக்கு முடிவு காணப்பட்டது. அரசனானது முற்றுகைக்காளாக்கப்பட்டுள்ளது என்பதை அறிவிக்கும் முறையைப் பாரசீகர்களே அறிமுகப்படுத்தினார்கள். இதனால், சதுரங்க விளையாட்டு உடனடியாகவும் தவறுதலாகவும் முடிவடைவது தவிர்க்கப்படுகிறது.
# வார்ப்புரு:தகவற்சட்டம் துகள்

<noinclude></noinclude><includeonly>  
|label11=Discovered
|data11=}
|label12=Types
|data12=}
|label13=Mass
|data13=}
|label14=Mean lifetime
|data14=}
|label15=Full width
|data15=}
|label16=Decays into
|data16=}
|label17=மின்னூட்டம்
|data17=}
|label18=அணுக்கரு அளவு
|data18=}
|label19=மின்னிருமுனையின் திருப்புத்திறன்
|data19=}
|label20=Electric polariability
|data20=}}
|label21=Magnetic moment
|data21=}
|label22=Magnetic polariability
|data22=}}
|label23=Color charge
|data23=}}
|label24=சுழற்சி (இயற்பியல்)
|data24=}
|label25=Spin states
|data25=}
|label26=Lepton number
|data26=}
|label27=Baryon number
|data27=}
|label28=Strangeness
|data28=}
|label29=Charm
|data29=}
|label30=Bottomness
|data30=}
|label31=Topness
|data31=}
|label32=Isospin
|data32=}
|label33=Isospin projection
|data33=}
|label34=Weak isospin
|data34=}
|label35=Weak isospin projection
|data35=}
|label36=Hypercharge
|data36=}
|label37=Weak hypercharge
|data37=}
|label38=Chirality
|data38=}
|label39=*B* &minus; *L*
|data39=}
|label40=*X*
|data40=}
|label41=Parity
|data41=}
|label42=G parity
|data42=}
|label43=C parity
|data43=}
|label44=R parity
|data44=}
|label45=Condensed
|data45=}
}}</includeonly>
# இதய நிறுத்தம்

**இதய நிறுத்தம்** என்பது இதயத்தின் சுருங்கி விரியும் தொழிற்பாடு திடீரெனத் தடைப்பட்டு குருதிச்சுற்றோட்டம் நிறுத்தப்படுவது ஆகும். இதய நிறுத்தத்திற்குரிய காரணிகளுள் முக்கியமானது கீழ் இதயவறைக் குறுநடுக்கம் (ventricular fibrillation) ஆகும்.  
இதய நிறுத்தம் மாரடைப்பில் இருந்து வேறுபட்டது; மாரடைப்பு என்பது இதயத்தசைக்குச் செல்லும் குருதி வழங்கல் (விநியோகம்) தடைபடுவதால் ஏற்படுவது. மாரடைப்பு ஏற்பட்ட ஒருவருக்கு கீழ் இதயவறைக் குறுநடுக்கம் தோன்றி இதய நிறுத்தம் ஏற்படலாம்.  
சுற்றோட்டம் நிறுத்தப்படுவதால் உடலெங்கும் ஆக்சிசன் (ஒட்சிசன்), ஊட்டச்சத்துகள் கொண்டு செல்லப்படுவது தடைபடுகின்றது. மூளைக்கு குருதியோட்டம் தடைபடுவதால் நினைவிழப்பு ஏற்படுகின்றது, அத்துடன் மூச்சுவிடுவதிலும் (சுவாசிப்பதிலும்) சிக்கல் ஏற்படுகின்றது. இதய நிறுத்தம் ஏற்பட்டு ஐந்து நிமிடங்களாக சிகிச்சை இல்லாதவிடத்து ஆக்சிசன் இல்லாத காரணத்தால் மூளை இறக்கின்றது (செயலிழந்து இறந்துவிடுகின்றது); உயிரிய இறப்பு உண்டாகின்றது. இக்காரணங்களால் உயிர் பிழைப்பதற்கு உடனடிச் சிகிச்சை இன்றியமையாதது.  
இதய நிறுத்தம் ஒரு மருத்துவ நெருக்கடி நிகழ்வு, தொடக்கவேளையிலேயே உரிய சிகிச்சை வழங்கப்படின் இதயம் பழைய நிலைக்கு மீளும், அன்றேல் இதய இறப்பு நிகழும் தீங்கு உண்டு. சிலவேளைகளில் திடீரென நிகழும் இதய நிறுத்தத்தால் இதயம் முற்றிலும் தன் தொழிற்பாட்டை இழக்கும் சூழல்கள் உண்டு, இது திடீர் இதய இறப்பு எனப்படும், இத்தகைய நேரத்தில் இதயம் பழைய நிலைக்கு மீளமாட்டாது.  
இதய நிறுத்தத்துக்குரிய சிகிச்சையின் நோக்கம் இதயத்தை மீளத் துடிக்கவைத்து, குருதிச் சுற்றோட்டத்தைச் சீர் செய்தல், மூச்சுவிடுதலை மீளக் கொணருதல் ஆகும். இதற்கு இதய-மூச்சு மீளுயிர்விப்பு (cardiopulmonary resuscitation) வழங்கப்படுகின்றது. தேவையேற்படின் குறுநடுக்க அகற்றலும் (defibrillation) செய்யப்படுகின்றது.
# விக்கிப்பீடியா:ஆலமரத்தடி/தொகுப்பு76

## ஆங்கில பெயர் சேர்க்கபடவேண்டும்

நமது தமிழ் விக்கியில் உள்ள பக்கங்களை தேடுவதற்க்கு நாம் அதன் பெயரை உள்ளிடுகிறோம். ஆனால் சில நேரங்களில் ஆங்கில ( அல்லது பிற மொழி ) பெயருள்ள ஒரு மனிதரை ( அல்லது பொருள்களை ) பற்றி தேடும் பொழுது சில குழப்பங்கள் உண்டாகிறது. எடுத்துக்காட்டாக EMINEM எனப்படும் பாடகரை பற்றி தேடுகயில் நாம் தமிழில் "எமினெம்" என்று தேட வேண்டுமா அல்லது "எமினம்" என்று தேட வேண்டுமா என்ற குழப்பம் எழும். இந்நிலையில் ஆங்கிலதில் Eminem என உள்ளிட்டு தேடும் பொழுது நமக்கு அப்பக்கதின் இணைப்பு கிடைத்தால் பயனுள்ளதாக இருக்கும். எனவே இது போன்ற கட்டுரைகளில் ஆங்கிலதிலும் பெயர்களை குறிப்பிட்டால் தேடுவதற்க்கு மிகவும் பயனுள்ளதாக/எளிதாக இருக்கும். --Jayabharat (பேச்சு) 19:51, 8 சூன் 2012 (UTC)  
:: கட்டுரையில் அப்படிக் குறிப்பிடலாம். அப்படியே பிறமொழி பெயர்களையும் பிறமொழிகளிலும் தரலாம். --Natkeeran (பேச்சு) 20:21, 4 சூன் 2012 (UTC)
:::இது அனைத்து மொழி விக்கிகளிலும் உள்ள நடைமுறை. தமிழ் விக்கியின் அனைத்துப் பயனர்களும் இதனைக் கட்டாயமாக நடைமுறைப் படுத்துவதாகத் தெரியவில்லை.--  
:::: இதை அனைத்து பயனர்களும் பின்பற்றினால் மேகவும் நன்றாக இருக்கும். --Jayabharat (பேச்சு) 19:59, 8 சூன் 2012 (UTC)
::இவ்வாறே புதிய கலைச்சொற்களை அறிமுகப்படுத்தும்போதும் பயன்படுத்துவது ஒரே ஆங்கிலச் சொல்லிற்கு இரு கலைச்சொற்கள் ஆக்கப்படுவதைத் தடுக்கும்.--மணியன் (பேச்சு) 16:43, 14 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## தவறு நிகழ்ந்து விட்டது

வார்ப்புரு:Tlx பக்கத்தில், தமிழாக்கம் செய்ய வேண்டியுள்ளது வார்ப்புருவை தொடுப்பிணைப்பியின் உதவியுடன் சேர்த்தேன், தற்போது, அது நீக்கினாலும், நீக்காவிட்டாலும் தமிழாக்கம் செய்ய வேண்டியுள்ளது என்ற தகவல் வருகிறது. விரைந்து சரி செய்யவும். :-( -- தினேஷ்குமார் பொன்னுசாமி (பேச்சு) 11:12, 5 சூன் 2012 (UTC)
:இப்போது பாருங்கள் .. ஒரு முறை தொகுத்து சேமித்தவுடன் எனக்கு சரியாக தெரிகிறது.. அநேகமாக பக்கம் இற்றையாகாமல் இருந்திருக்கலாம்--**<font face="Comic sans ms"><font>சண்முகம்</font><font color="#D7111F">ப7</font></font>** <sup><font color="#0A6F04">(பேச்சு) </font></sup> 11:20, 5 சூன் 2012 (UTC)
::இப்படி சேமிப்பதன் பெயர் null editஆம். பார்க்க :en:wp:purge--**<font face="Comic sans ms"><font>சண்முகம்</font><font color="#D7111F">ப7</font></font>** <sup><font color="#0A6F04">(பேச்சு) </font></sup> 11:23, 5 சூன் 2012 (UTC)
::: ஆம். சரியாகி விட்டது. நன்றி சண்முகம்! -- தினேஷ்குமார் பொன்னுசாமி (பேச்சு) 11:24, 5 சூன் 2012 (UTC)
:வார்ப்புருக்களில் இவ்வாறு translate போன்ற பொதுவான வார்ப்புருக்களை இடும்போது என எழுத வேண்டும். ஆனாலும் இவ்வாறான பல கட்டுரைகளில் பயன்படுத்தப்படும் வார்ப்புருக்களில் இவ்வாறு translate போன்ற கட்டுரை வார்ப்புருக்களை இணைப்பதைத் தவிர்ப்பது நல்லது.--Kanags <sup>\உரையாடுக</sup> 11:32, 5 சூன் 2012 (UTC)
:: விளக்கத்திற்கு நன்றி Kanags, இனிவரும் காலங்களில் இப்பிழை நிகழாமல் பார்த்துக்கொள்கிறேன். -- தினேஷ்குமார் பொன்னுசாமி (பேச்சு) 11:34, 5 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## 2011 Picture of the Year competition

<small>[[:commons:Commons:Picture of the Year/2011/Translations/mk|]] • [[:commons:Commons:Picture of the Year/2011/Translations/no|]] • [[:commons:Commons:Picture of the Year/2011/Translations/pl|]]</small>  
Dear Wikimedians,  
Wikimedia Commons is happy to announce that the *2011 Picture of the Year competition* is now open. We are interested in your opinion as to which images qualify to be the *Picture of the Year 2011*. Any user registered at Commons or a Wikimedia wiki SUL-related to Commons [//toolserver.org/~pathoschild/accounteligibility/?user=&wiki=&event=24 with more than 75 edits before 1 April 2012 (UTC)] is welcome to vote and, of course everyone is welcome to view!  
Detailed information about the contest can be found at the introductory page.  
About 600 of the best of Wikimedia Common's photos, animations, movies and graphics were chosen &ndash;by the international Wikimedia Commons community&ndash; out of 12 million files during *2011* and are now called *Featured Pictures*.  
From professional animal and plant shots to breathtaking panoramas and skylines, restorations of historically relevant images, images portraying the world's best architecture, maps, emblems, diagrams created with the most modern technology, and impressive human portraits, Commons *Features Pictures* of all flavors.  
For your convenience, we have sorted the images into topic categories.  
We regret that you receive this message in English; we intended to use banners to notify you in your native language but there was both, human and technical resistance.  
See you on Commons!
--Picture of the Year 2011 Committee 18:41, 5 சூன் 2012 (UTC)  
<small>Distributed via Global message delivery. (Wrong page? Fix here.)</small>
# விக்கிப்பீடியா:ஆலமரத்தடி/தொகுப்பு76

## IRC on community building - June 7, 2012

Hey folks,
Hisham had posted an update on the community building pilot Shiju ran as part of India Program. This pilot was run in Assam but there are tips and pointers and suggestions from this pilot that are relevant for all Indic communities. As part of the India Programs IRCs, we propose the first monthly IRC of June to be on this topic. We'd like to discuss how to build and support communities by increasing the number of editors, assessing progress on Wikiprojects as well as fostering possibilities of new collaborations.
Please join us on 7th June at 09:30 p.m IST using this link. Thank you. Noopur28 (பேச்சு) 10:50, 6 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## தமிழ் 99 க்ஷ் வழு

தமிழ் 99 இன் விதிகளின்படி க்ஷ் (மற்றும் அதன் உயிர்மெய்கள்) hfW என்று விசையைப் பயன்படுத்தும்பொழுது தனியெழுத்தாக வரவேண்டும் (க், ஷ நடுவில் ZWNJ வரவேண்டும்). கூட்டெழுத்து வேண்டுமென்போர் T விசையைப்பயன்படுத்த வேண்டும். இந்த வழுவை :gerrit:10739யில் சரி செய்துள்ளேன். 1-2 வாரங்களில் விக்கியில் மாற்றப்படும். க்ஷ் பயன்பாட்டு பற்றி உங்கள் கருத்துக்களை தனியெழுத்து_மாய_இடைவெளி_நீக்கம் பக்கத்தில் இடுங்கள். ஸ்ரீகாந்த் (பேச்சு) 06:53, 9 சூன் 2012 (UTC)
:நான் தமிழ்99 பயன்படுத்துபவன். ஆனால், பெரும்பாலும் கிரந்த எழுத்துக்களைப் பயன்படுத்துவதில்லை.T பயன்படுத்தும் போது, க்ஷ வருகிறது.மகிழ்ந்தேன். மற்றொரு ஐயம், ஆங்கில விசைப்பலகைக்கு மாற, இரண்டு விசைகளை(Ctrl+m) தற்பொழுது பயன்படுத்த வேண்டியுள்ளது. ஒரே விசையில், மொழிகளை மாற்ற வகை செய்ய முடியுமா? ஆம் எனில், இதற்காக F10, F12 விசைகளை <small>(அதிகம் பயன்படுத்தப்படுவதில்லை)</small> முன்மொழிகிறேன்.  
F12 பயன்படுத்த வேண்டாம் அது கணினியில் வேறொரு பயன்பாட்டிற்காக ஏற்கனவே உள. ஃப் 10 எதற்கும் இல்லை. அதைப் பயன்படுத்துங்கள்.--தென்காசி சுப்பிரமணியன் (பேச்சு) 03:12, 10 சூன் 2012 (UTC)
:: மொழிகளிடையே(வடிவமைப்புகளுக்கிடையே மாற்றுவது புதிய அம்சம், வழு பதிகிறேன். விக்சனரி பயன்படுத்துவோருக்கு எளிதாக இருக்கும். நன்றி ஸ்ரீகாந்த் (பேச்சு) 05:34, 10 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## கட்டிடக்கலை

கட்டிடக்கலை கட்டுரை சிறப்புக் கட்டுரைகளில் ஒன்றா? இது விக்கிப்பீடியா:சிறப்புக் கட்டுரைகள் பகுதியில் காணப்படுகிறது.ஆயினும், சிறப்புக் கட்டுரைகள் பகுப்பில் காணப்படவில்லை.--Prash (பேச்சு) 11:57, 12 சூன் 2012 (UTC)
:சேர்க்கப்பட்டுள்ளது.--கலை (பேச்சு) 09:55, 15 சூன் 2012 (UTC)
::கட்டிடக்கலை கட்டுரை சிறப்புக் கட்டுரையாக அடையாளம் காணப்பட்டாலும், அதற்கு சிறப்புக் கட்டுரைக்கான முத்திரை இன்னும் வழங்கப்பட்டதாகத் தெரியவில்லை.--Kanags <sup>\உரையாடுக</sup> 10:04, 15 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## மதுரையில் விக்கி பட்டறை

கருத்துகள் வேண்டப்படுகின்றன. காணவும் விக்கிப்பீடியா:2012 மதுரை , தமிழ் விக்கிப்பீடியா பட்டறை-- பார்வதிஸ்ரீ (பேச்சு) 15:00, 12 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## தமிழ்நாட்டு நாட்டுப்புறக் கலைகள்

**தமிழ்நாட்டு நாட்டுப்புறக் கலைகள்** ஒரு அருமையான உசாத்துணை. இதனனை வைத்து தமிழர் ஆடற்கலைகள் பட்டியல் கட்டுரைகளை உருவாக்கலாம். --Natkeeran (பேச்சு) 19:01, 14 சூன் 2012 (UTC)
- சீரியத் தொகுப்பு. அங்குள்ள ஊடகங்களை, நாம் பயன்படுத்தலாமா?
- பயன்படுத்த முடியாது அவை படியெடுக்கவோ, சேமிக்கவோ முடியாதபடி காக்கப்பட்டுள்ளன என நினைக்கிறேன்.-- பார்வதிஸ்ரீ (பேச்சு) 15:00, 17 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## An Invite to join the Wikimedia India Chapter

<div >  
| - - - - - - - - - - - - Wikimedia India Chapter - - - - - - - - - - - - |
| --- |
| Hi all,<p>
Greetings from the Wikimedia India Chapter !
<p>
Wikimedia India is an autonomous non-profit organization. The objective of the Chapter is to educate Indian public about availability and use of free and open educational content and build capacity to access and contribute to such resources in various Indian languages and in English. It works in coordination with Wikimedia Foundation and the Wikipedian community to promote building and sharing of knowledge through Wikimedia projects.
<p>
As you have shown an interest in articles related to India we thought you might be interested in knowing about the Wikimedia India chapter, its activities, volunteering and process to gain membership to the society. <u> We need your help.</u>
<p> |
</div>
# விக்கிப்பீடியா:ஆலமரத்தடி/தொகுப்பு76

## PDF வடிவில் கட்டுரைகளை தரவிறக்கல்

ஆங்கில விக்கியை போன்று தமிழ் விக்கியில் PDF வடிவில் கட்டுரைகளை தரவிறக்க முடியாதா ? OpenDocument Text வடிவில் தரவிறக்கும் போது தமிழ் எழுத்துரு தெளிவாக இல்லை. இதே பிரச்சினை Book creator பயன்படுத்தி புத்தகமாக கட்டுரைகளை தரவிறக்கும் போதும் ஏற்படுகிறது.--Sank (பேச்சு) 16:50, 16 சூன் 2012 (UTC)
: இந்திய மொழிகளை PDF வடிவில் உருவாக்குவதில் வழுக்கள் உள்ளன.(கொம்பு,கால் மாறி வரும் முதலியவை) எழுத்துரு பற்றிய பின்னூட்டம் பற்றி முன்னர் கூட கேட்டேன், மாற்ற முடியுமா என முயற்சித்து வருகிறேன். ஸ்ரீகாந்த் (பேச்சு) 20:13, 16 சூன் 2012 (UTC)
::நன்றி சிறீகாந்த், முன்னர் (2,3 ஆண்டுகளுக்கு முன்னர்) தமிழ் விக்கிமூலம், தமிழ் விக்கிநூல்கள், விக்கிசெய்திகளில் மட்டும் (தமிழ் விக்கிப்பீடியா தவிர்த்து) PDF இல் தரவிறக்கம் செய்யும் வசதி இருந்தது. மிக அழகான ஒருங்குறி எழுத்துகளில் படிக்க முடிந்தது. ஆனால் பின்னர் எழுத்துகள் குழம்பி வர ஆரம்பித்தன. ஏன் அப்படி ஏற்பட்டது எனத் தெரியவில்லை.--Kanags <sup>\உரையாடுக</sup> 23:12, 16 சூன் 2012 (UTC)
::: ஓ! நிரல்தளத்தில் பல மாற்றங்கள் நடைபெற்றிருக்கக் கூடும். வேறு கட்டமைப்பில் நிரல் மாற்றுதல் / மாற்றி எழுதுதல் / புதிய நிரல் ஆய்வு / பாதுகாப்பு ஆய்வு / காப்புரிமைச் சிக்கல் போன்ற பல காரணங்களால் கூட சில நேரங்களில் வேலை செய்யும் நிரலுக்கு மாற்றாக வேலை செய்யாத நிரல் வந்திருக்கக்கூடும். மேலும் ஒருங்குறி எழுத்துருக்கள் மூலம் படிப்பதெல்லாம் ஒருங்குறி எழுத்துகளாக இருக்க வேண்டும் என்ற அவசியம் இல்லை. :( ஸ்ரீகாந்த் (பேச்சு) 07:49, 17 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## தட்டச்சு முறைகள் - இன்ஸ்கிரிப்ட்,பாமினி,ICTA

தமிழ் இன்ஸ்கிரிப்ட் முறை விரைவில் நரையம் நீட்சியில் இணைக்கப்படும். இன்ஸ்கிரிப்ட் ஆவணம் சோதனைகளை எழுத உதவியாக இருந்தது. மேலும் சோதித்த ஸ்ரீரமண சர்மாவிற்கு நன்றிகள். இது தமிழ் விக்கித்திட்டங்களில் பயன்படும் வாய்ப்பு குறைவாக இருந்தாலும், பிற இந்திய மொழி விக்கித்திட்டங்களில் தமிழ் எழுத பயன்பட வாய்ப்புள்ளது(அவர்களுக்கு இன்ஸ்கிரிப்ட் எளிது). பாமினி தமிழ் எழுத்து முறைக்கான சோதனைகள் தயார் (உங்களுக்கு மேலும் சோதனைகள் தெரிந்தால் எனக்கு மின்னஞ்சல் அனுப்புங்கள்), ஆனால் விதிகள் எழுதுவதில் சிறு சிக்கலிருக்கிறது, அதனையும் விரைவில் தீர்க்க முயற்சிகள் நடைபெற்று வருகின்றன. அது முடிந்தபின் இலங்கையின் ICTA (ரெங்கநாதன் சார்ந்த இலங்கை அரசின் தகவல் தொடர்பு அமைப்பு வெளியிட்ட விசைப்பலகை) இணைக்கப்படும். இந்திய மொழி தட்டச்சுகளிலேயே பாமினி, ரெங்கநாதன் விசைப்பலகைகள் மட்டும் தான் "எழுதுவது போல் தட்டச்சு" முறையைக் கையாள்வதால் கூடுதல் காலம் எடுக்கிறது. நன்றி ஸ்ரீகாந்த் (பேச்சு) 07:47, 19 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## விக்கிக் கட்டுரைகள் 47000

தற்போது விக்கிக் கட்டுரைகள் எண்ணிக்கை 47000த்தை தாண்டிவிட்டது. விரைவில் 50000 நோக்கி பயணம். முன்னை விட தற்போது நிறைய பேர் தர மேம்படுத்தலில் பங்கு பெறுகிறார்கள் என்பது முதற்பக்கக் கட்டுரைக்கான பரிந்துரைக் கட்டுரைகளின் எண்ணிக்கையைப் பார்த்தாலே தெரிகிறது.--தென்காசி சுப்பிரமணியன் (பேச்சு) 11:23, 20 சூன் 2012 (UTC)
:உண்மைதான். தற்போது பங்களிப்பாளர்களின் எண்ணிக்கையும் சிறிது அதிகரித்துள்ளது. விரைவில் 50,000 ஐப் பிடித்து விடலாம் என்ற நம்பிக்கை ஏற்பட்டிருக்கிறது. --தேனி.எம்.சுப்பிரமணி.<sup>/உரையாடுக</sup>. 16:21, 20 சூன் 2012 (UTC)
::கடந்த சில வாரங்களாக, Noopur28 (பேச்சு) 11:24, 20 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## மொழிபெயர்ப்பு

Moscow state university என்பதை எப்படி மொழிபெயர்ப்பது? மாசுக்கோவ் மாநில பல்கலைக்கழகம் என்றா? பொருத்தமான சொல்லொன்றை கூறவும். --தமிழ்க்குரிசில் (பேச்சு) 12:14, 10 சூலை 2012 (UTC)  
:மாசுக்கோ மாநிலப் பல்கலைக்கழகம் எனலாம். --மதனாகரன் (பேச்சு) 14:01, 11 சூலை 2012 (UTC)
# விக்கிப்பீடியா:ஆலமரத்தடி/தொகுப்பு76

## பயனர் வரவேற்பு

தற்போதைய புதுப்பயனர் வரவேற்பு தமிழில் மட்டுமே உள்ளது. தமிழறிந்த பயனர்களிலிருந்து பிறமொழிப் பயனரும் பங்கேற்கும் விக்கிப்பீடியாவாக விரிந்துவரும் வேளையில் பிறமொழிப் பயனர்களை வரவேற்க புதுப்பயனர் வார்ப்புருவில் பிற மொழிகளுக்கும் (குறைந்தது ஆங்கிலத்தில் மொழிபெயர்க்கபட்ட உரைக்கு) முதன்மை நாட்டுக்கொடியால் இணைப்பு வழங்குதல் நலம் பயக்கும். பெரும்பாலும் இவர்கள் தமிழ் உரைத்தொகுப்புகளில் பங்கு கொள்ள மாட்டார்கள் என்பதால் சுருக்கமாக இருக்கலாம்.  
தொடர்புள்ள விதயமாக பல மொழிபெயர்ப்பு கோரிக்கைகளும் எழுப்பப்படுகின்றன. சில கோரிக்கைகள் நிராகரிக்கப்பட்டும் உள்ளன. இவை தற்போது தமிழ் தூதரகம் பக்கத்திற்கு வழிகாட்டப்படுகின்றன. இவற்றைக் குறித்து தமிழ் விக்கிப்பீடியாச் சமூகத்தின் கருத்து/கொள்கை என்ன ?
--மணியன் (பேச்சு) 14:22, 18 சூன் 2012 (UTC)  
<div>&nbsp;English version of this message</div>
1. எளிமையான மொழிமாற்று வசதியும்
1. தொகுத்தல் பற்றிய ஊடகங்களும் <small>(சுருக்கமான அறிமுகம்)</small> ,<small>(விரிவான அறிமுகம்)</small> உடையதாக இருப்பின் சிறப்பு.
1. புதுப்பயனருக்கு மென்மையையும், மேன்மையையும் தொடர்ந்து காட்டி, அவர்களின் தொகுத்தல் இடர்களை நீக்குதல் மிகமிக அவசியம்.
1. இதற்குரிய நமது நிகழ்படங்களை இங்கு இணைத்தல் நன்று.முன்பு இரவி, விக்சனரிக்காக உருவாக்கினார். விக்கிப்பீடியாவிற்காக பல ஊடக வழிகாட்டிகள் நம்மிடையே இல்லைதானே?
1. தமிழர் பலநாடுகளில் வசிப்பதால், அம்மொழிகளில், வரவேற்பை உருவாக்குதல் நன்றே. வணக்கம்.  
: , குறிப்பாக தமிழ் அறியாதவர்களுக்கு தூதரம் பற்றி, தமிழ் மொழியறிவு தேவைப்படாத ஏனைய பங்களிப்பு வாய்ப்புகள் பற்றி இருத்தல் அவர்களுக்கு பொறுத்தமாக இருக்கும். ஸ்ரீகாந்த் (பேச்சு) 07:47, 19 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## பயனர் வரவேற்பு

### சமூகவலைத்தள மேலாண்மை

முன்பை விட தற்போது (ஊடகப்போட்டிக்குப் பிறகு) சமூக வலைத்தளத்தில் தமிழ் விக்கி குறித்த விழிப்புணர்வு அதிகம் ஏற்பட்டுள்ளது. எனவே, அங்குள்ளோரை இங்கு அழைத்துவர இதுபோன்ற வழிகள் தற்போது முடுக்கிவிடப்பட்டுள்ளன. இதன் ஒரு பகுதியாக என்பது உருவாக்கப்பட்டுள்ளது. இந்த வார்ப்புருவை வார்ப்புருவிலும் வார்ப்புருவிலும் பயன்படுத்தலாம் என்று தோன்றியது.  
இது குறித்து அனைவரது கருத்தும் தேவை. மேலும், அந்த வார்ப்புருவை இன்னும் எழில் மிக்கதாகவும், அதனை பிற இரண்டிலும் அழகாகப் பொருந்தத்தக்கதாகவும் ஆக்கவேண்டும். இதற்கும் ஆலோசனை தேவை. தங்கள் கருத்துகளைப் பகிரவும்.--<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 09:22, 21 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## பயனர் வரவேற்பு

### கருத்துகள்

நல்ல கருத்து. மேலே மணியன் கொண்டு வந்துள்ள பயனர் பக்க வரவேற்பு பற்றிய கருத்துடன் சேர்த்து இதனையும் நடைமுறைப்படுத்தலாம்.--Kanags <sup>\உரையாடுக</sup> 09:56, 21 சூன் 2012 (UTC)
: , ஆனால் நானறிந்த வரை டுவிட்டர், ஃபேஸ்புக் பக்கங்களின்(குழு அல்ல) கட்டுப்பாடு ஒருவரிடமே உள்ளது. அதன் மந்த நிலைக்கும் அதுவே காரணம் என்று கேட்டேன். மந்தமாக இருக்கும் அலைவரிசைகளை அறிமுகப்படுத்தி, அதன் மூலம் "stay tuned" என்றால் அப்பக்கங்களின் மந்த நிலை போன்றே விக்கி சமூகமும் மந்தமாக இருக்கிறோம் எனக் கருத வாய்ப்புண்டு. ஸ்ரீகாந்த் (பேச்சு) 10:44, 21 சூன் 2012 (UTC)
:: ஸ்ரீகாந்த். எனவே, கணக்கை நிர்வகிக்க ஆர்வமுள்ள அதே நேரத்தில் அந்தத் தளங்களில் நல்ல பரிட்சயமுள்ளவர்கள் இதைவிட மேலாக, விக்கிசமூகத்தின் நம்பிக்கைக்கு உரியவர்கள் பலரும் கணக்கை நிர்வகிக்கலாம். இதன்மூலம், மந்தநிலை எனும் காரணியைக் கூடியமட்டும் தவிர்க்கலாம். :) வேறேதேனும் இருப்பினும் கூறலாம். --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 11:58, 21 சூன் 2012 (UTC)-- தினேஷ்குமார் பொன்னுசாமி (பேச்சு) 15:50, 21 சூன் 2012 (UTC)--Sank (பேச்சு) 05:45, 23 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## இன்றைய நாளில்

விக்கிப்பீடியாவின் இன்றைய நாளில் பகுதியில் இடம்பெறும் தகவல்களைக் கொண்ட கட்டுரைகளில் இடம்பெறவேண்டிய வார்ப்புரு திருத்தப்பட்டுள்ளது. பயன்படுத்தலாம்.பார்க்க--Prash (பேச்சு) 14:12, 22 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## அறிவியல் குறட்கள் நூலிற்கு அழைப்பு

அறிவியல் குறட்கள் என்றொரு நூல் உருவாக்கியுள்ளேன். அறிவியல் குறட்கள் என்ற இந்நூலானது இதுவரையிலும் எழுதப்பட்ட, இனி எழுதப்பட இருக்கிற அனைத்து அறிவியல் தத்துவங்களையும், குறள் வெண்பாக்களாக உருவாக்க எண்ணம் கொண்டதாகும். இதில் இடம்பெறும் குறட்களை யார் வேண்டுமானாலும் திருத்தம் செய்யலாம். அனைவரும் இணைந்து அருமையான மாபெரும் அறிவியல் குறட்கள் என்னும் இந்த நூலை உருவாக்கி வளர்த்து வருவோம். கவிதை எழுதும் ஆர்வமுள்ளவர் அவ்வ போது ஒரு அறிவியல் கருத்துக்களை குறள் வெண்பாவாக எழுதி, இந்நூலுக்கு சிறப்பு சேருங்கள். வாரம் ஒரு குறள் சேர்த்தாலே பெருஞ்செயல். நாம் திருக்குறளைப் போன்று உலகப்புகழாக இதனை செய்வதைவிட வேறென்ன தமிழுக்கு பெருமை சேர்த்துவிடமுடியும். ஏனென்றால், தமிழ் மொழியால் மட்டுமே இந்நூலை சிறப்பாக செய்ய முடியும். அவ்வளவு தெளிவான இலக்கணம் நம்மிடம் உண்டு.  
இவ்வகையான குறள் வெண்பா எழுதுவது கடினம் என்கிறார்கள். ஆனால் உண்மையில் வெண்பா எழுதுவதில் கடினமில்லை. அதில் இலக்கணப் பிழை இல்லையென்று உறுதியாகச் சொல்லுவதே கடினம். இங்கு அனைவரும் அவ்வாறே. ஆகையால், நீங்கள் துணிந்து தவறு இருந்தபோதிலும் அதனை பேச்சுப்பக்கத்தில் பதிவு செய்யுங்கள். --இராஜ்குமார் (பேச்சு) 20:00, 24 சூன் 2012 (UTC)  
:நல்ல முயற்சி. ஆனால், கதை, கவிதை, கட்டுரை போன்ற படைப்பு முயற்சிகளுக்கு விக்கிநூலில் இடம் உண்டா என்று ஐயம் உள்ளது. பாட நூல்கள், பயனர் கையேடுகள் போன்றவை இடம்பெறுவதே வழக்கம்--இரவி (பேச்சு) 05:08, 25 சூன் 2012 (UTC)--தினேஷ்குமார் பொன்னுசாமி (பேச்சு) 05:38, 25 சூன் 2012 (UTC)  
:இது என் தனிப்பட்ட கவிதை அல்ல. இது நான் ஒருவன் மட்டும் உருவாக்க போவதில்லை. சொந்த உணர்ச்சிகளை, கருத்துக்களை எழுதப்போவதில்லை. நாம் அறிவியல் விதிகளை மொழிப்பெயர்த்து உரைநடையில் எழுதுவதை போல் குறளாக அழகுப் படுத்துகிறோம். நான் எழுதிய குறள் கடுந்தமிழில் இருந்தால் வேறொருவர் அதனை எளிமையாக செய்துவிடுவர். இது ஒரு கூட்டு முயற்சி. இதனால் பல அறிவியல் விதிகளை எளிதாக நினைவில் வைத்துக்கொள்ள முடியும் என்றால் நன்று தானே. இதுவும் ஒரு அறிவியல் பாடநூல் அல்லவா? --இராஜ்குமார் (பேச்சு) 05:45, 25 சூன் 2012 (UTC)  
உரையாடலை விக்கிநூல் பேச்சுப் பக்கத்தில் தொடர்கிறேன்.--இரவி (பேச்சு) 07:02, 25 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## Presenting Chatasabha

Hi All,  
<small>*This message is in English, sincere apologies for that*.</small>  
New editors across Indic Wikipedias often face problems while editing for which need they help. However, most don't know where they can ask questions or get clarifications as they are usually unfamiliar with village pumps or mailing lists or even talk pages on basic editing. Many existing editors want to help new editors and could appreciate a central place where they can meet and help new editors. India Program has started a pilot to support the Odia community's help desk, Chatasabha. (Incidentally, "Chata" means student and "Sabha" means community, in Odia.) This pilot will build on the community's existing efforts - and seeks to provide a structured way of designing and running a Help Desk. It takes learnings from English Wikipedia's Tea House as well as other experiences on Help Desk and similar services.  
The Help Desk that is being piloted is user friendly, has guidelines to provide simple answers to new editors and tries to manage the work load of existing community members by providing ready answers to frequently asked questions. The user friendliness of the Help Desk is in the form of being able to ask questions without getting stuck on Wiki markups as well as illustrated answers to some questions.  
I have put a page on meta which has the pilot design. Eventually, we would like to help other Indic languages build similar Help Desks. Please do provide your feedback on the talk page.  
-- Subha WMF (பேச்சு) 04:44, 26 சூன் 2012 (UTC) (subhawikimedia.org)
# விக்கிப்பீடியா:ஆலமரத்தடி/தொகுப்பு76

## தமிழ் விக்கியூடகங்கள்: கூட்டு மதிநுட்ப மாதிரி

தமிழ் விக்கியூடகங்கள்: கூட்டு மதிநுட்ப மாதிரி
--Natkeeran (பேச்சு) 03:48, 27 சூன் 2012 (UTC)
# விக்கிப்பீடியா:ஆலமரத்தடி/தொகுப்பு76

## Auto Wiki Interlang Linker

ஆங்கில விக்கி கட்டுரைகளை மொழிபெயர்க்கும் போது அக்கட்டுரைகளில் உள்ளிடப்பட்ட இணைப்புகளுக்கான கட்டுரைகளில் தமிழ் கட்டுரைக்கான இணைப்பு இருந்தால் அவ்விணைப்புகளை தமிழ் இணைப்புகளால் தானியக்கமாக மாற்றி அமைக்க எடுக்கப்பட்ட எனது முதல் முயற்சி இது. இது பி.எச்.பியில் wiki API பயன்படுத்தி செய்யப்பட்டதாகும். இது இன்னமும் முதிர்ச்சி அடையாத ஒரு திட்டம். ஆகவே இதில் பல பிழைகள் இருக்கலாம். மேலும் இதில் இன்னமும் பல முன்னேற்றம் செய்ய வேண்டி உள்ளது.  
பட்டியல்கள், வார்ப்புருக்கள், தகவற்சட்டங்கள் முதலியன இதனால் எளிதில் செய்யலாம்.  
**பயன்படுத்தும் முறை:** Article Title பெட்டியில் ஆங்கில விக்கி கட்டுரையின் தலைப்பை இட்டு fetchஐ செடுக்கினால், அக்கட்டுரையின் wikitext கீழுள்ள இரண்டாம் பெட்டியில் கட்டப்படும், இப்பெட்டியில் நீங்களாகவே wikitextஐ உள்ளீடும் செய்யலாம். பின்பு, **Start»**ஐ சொடுக்கி அது தமிழ் விக்கி இணைபுகளைக்கொண்ட ஆங்கில கட்டுரையின் wikitextஐ மூன்றாம் பெட்டியில் இடும்.  
**எ.கா** இரண்டாம் பெட்டியில்:  
<source lang="c">
Abdul Kalam is an Indian who served as the 11th President of India.
He was born and raised in Rameswaram, Tamil Nadu.
He completed his studies in aerospace engineering at Madras Institute of Technology (MIT – Chennai).
</source>  
எனத் தந்து **Start»**ஐ சொடுக்கினால் அதன் முடிவு:
<source lang="c">
ஆ. ப. ஜெ. அப்துல் கலாம் is an இந்தியாn who served as the 11th இந்தியக் குடியரசுத் தலைவர்.
He was born and raised in இராமேஸ்வரம், தமிழ்நாடு.
He completed his studies in aerospace engineering at சென்னை தொழில்நுட்ப நிறுவனம் (MIT – Chennai).
</source>  
என இருக்கும்.  
இணையம்: http://wikiproject.net76.net/Wiki/  
இதை open sourceஆக வெளியிட விறுப்பம். Doccumentation comments சேர்த்த பின்பு, விரைவிலேயே வெளியிடுவேன். நீங்கள் இதில் பங்களிக்க விறும்பினால் என்னை தொடர்பு கொள்ளவும். இதனைப் பயன் படுத்தி/பரிசோதித்து தங்களின் கருத்துகளைப்பதிய வேண்டுகிறேன். நன்றி  
(பி.கு: இதைப்பற்றி முன்பே திரு. கோபியினால் இங்கே பேசப்பட்டிருக்கின்றது.) --ஜெயரத்தின மாதரசன் <sup><small>\உரையாடுக</small></sup> 19:33, 30 சூன் 2012 (UTC)  
:பயனுள்ள கருவி. இதே போன்று நீச்சல்காரனும் ஒரு கருவி உருவாக்கி உள்ளார். பார்க்க: விக்கிப்பீடியா:பயனர் கருவிகள் , பயனர்:Neechalkaran/துடுப்புகள் . முக்கிய கட்டுரைகள் பேச்சுப் பக்கத்தில் உங்கள் முயற்சியைப் பற்றி தெரிவித்திருந்தபோது, இது நினைவில் வராமல் போனது--இரவி (பேச்சு) 20:55, 30 சூன் 2012 (UTC)  
::நமது பயனர் நீச்சல்காரன் புதிதாக நாவி என்ற சந்திப்பிழை திருத்தி ஒன்றை உருவாக்கியிருக்கிறார். அதனையும் நமது விக்கிப் பயனர்கள் பயன்படுத்திப் பார்க்கலாம்.--Kanags <sup>\உரையாடுக</sup> 03:23, 1 சூலை 2012 (UTC)  
:இதனையும் பார்க்கவும் -- http://toolserver.org/~mahir/. நன்றி -- மாகிர் (பேச்சு) 04:07, 1 சூலை 2012 (UTC)  
:: விக்கிப்பீடியா:பயனர் கருவிகள் இருப்பதை இப்போது தான் அறிந்தேன். சந்திப்பிழை
த்
 திருத்தி எனக்கு மிகவும் பயன் தரும் என்று நினைக்கின்றேன். . இதே போல், ஏதேனும் கருவிக்கான கருத்து இருந்தாலோ அல்லது ஏதேனும் ஒன்றை தானியக்கமாக செய்ய உதவி தேவைப்பட்டாலோ அதனை தெரிவிக்க ஏதேனும் பக்கம் உள்ளதா? --ஜெயரத்தின மாதரசன் <sup><small>\உரையாடுக</small></sup> 16:29, 1 சூலை 2012 (UTC)  
::: விக்கிப்பீடியா பேச்சு:பயனர் கருவிகள் பக்கத்தைப் பயன்படுத்தலாம்--இரவி (பேச்சு) 08:18, 3 சூலை 2012 (UTC)
# விக்கிப்பீடியா:ஆலமரத்தடி/தொகுப்பு76

## தேடிக்கண்டுபிடித்து மாற்று எங்கே?

விக்கித் தொகுப்புப்பலகைக்கு மேல்வரும் **தேடிக்கண்டுபிடித்து மாற்று** கருவி தற்போது எங்கே?--தென்காசி சுப்பிரமணியன் (பேச்சு) 16:34, 2 சூலை 2012 (UTC)
:அங்கேயேதான் உள்ளது தென்காசியாரே , உங்களுக்கு வரவில்லையா?..--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 16:42, 2 சூலை 2012 (UTC)  
வரவில்லை. அது என்றிலிருந்து வரவில்லையோ அன்றிலிருந்து ,ர, கரங்களும் டேப் (tab) l வரவில்லை. அதே கூகுள் கிரோம் உளாவியையே பயன்படுத்துகிறேன்.--தென்காசி சுப்பிரமணியன் (பேச்சு) 17:27, 2 சூலை 2012 (UTC)  
: ,ர, கரங்களும் டேப் (tab) l அப்படியென்றால்?, புரியவில்லை?.. நானும் குரோம் உலாவியையே பயன்படுத்துகிறேன். எனக்கு சரியாக வருகிறது. உலாவியை மாற்றி பாருங்கள். மேம்பட்ட tabன் கீழ்தானே உள்ளீர்கள். ஒரு screenshot அனுப்புங்களேன், பார்க்கலாம்--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 17:51, 2 சூலை 2012 (UTC)
# விக்கிப்பீடியா:ஆலமரத்தடி/தொகுப்பு76

## விக்கிப்பீடியா குறித்த நேர்காணல்

### ஆதாரமில்லை என்று கூறுவதன் காரணம்

எனக்கென்னவோ அவர்கள் கூறுவது ஓரளவு சரியென்றே தோன்றுகிறது. உதாரணத்திற்கு நாம் மேற்கோள் தேவை என்று ஒரு வரிக்கு கேட்கிறோம் என்று வைத்துக் கொள்ளுங்கள். அதை கேட்டுவிட்டு அப்படியே விட்டு விடுகிறோம். நமக்கு அது நம்பத்தகுந்த வரியில்லை என்பது தெரியும். ஆனால் வெளியிலிருந்து பார்ப்பவர்கள் எவ்வாறு அறிவார்கள். (ஆதாரம் தேவை என்ற வார்ப்புரு பற்றி அவர்கள் எப்படி அறிவார்கள்). அதனால் **மேற்கோள் தேவை** என்று கேட்டும் ஒரு மாத காலத்திற்கு அவ்வரிக்கான மேற்கோள் சேர்க்கப்படாமலிருப்பின் அவ்வரியை நீக்குமாறு வைக்கலாம்.--தென்காசி சுப்பிரமணியன் (பேச்சு) 04:37, 4 சூலை 2012 (UTC)
::அச்செய்தி/கருத்து உறுதிப்படுத்தப்படாதது என்று படிப்பவருக்கு விளங்கும்தானே! ஒரு மாதம் கழித்து நீக்கினாலும், இடைப்பட்ட காலத்தில் அக்கட்டுரையைப் படித்தவர் என்ன செய்வார்? உறுதிப்படுத்தப்படாத கருத்து என்பதை அவர் புரிந்துகொள்ளத்தான் வேண்டும். அதே நேரத்தில் விக்கிப்பீடியாவில் கண்டுபிடிப்புகள் உடனுக்குடன் சேர்க்கப்படுவதும் பெருமை என்றாலும் அவை முற்றிலுமாக உறுதி செய்யப்படாத அல்லது சரிவர உள்வாங்கப்படாத போதும் ஏற்கப்படுவதும் சிக்கலானதே. தமிழ்ச்சூழலில் எவை உறுதி பயக்கும் சான்றுகோள்கள் என்பதும் சிக்கல். மூலிகை பற்றிய ஒரு செய்தி அச்சில் இருந்துவிட்டால் அது தக்க சான்றுகோள் என்பது போதாது. இதேபோலத்தான் மொழியியல், புவியியல் போன்ற பிற பல துறைகளிலும் சிக்கல்கள் உள்ளன. நாம் நம்பும்படியாக நமக்கான சீர்தரங்களை நாம் உருவாக்க போதிய அளவு முனையவில்லை என்றே நினைக்கின்றேன்.--செல்வா (பேச்சு) 05:00, 4 சூலை 2012 (UTC)  
:::வளர்ந்து வரும் அறிமுக நிலையில் தான் தமிழ் விக்கிப்பீடியா உள்ளது. அதனால் எளியநடைமுறை மிகமிக முக்கியம். நுட்பமான, அவசியமான வார்ப்புருவினை இடுவது என்ற பெயரில், வேலைகளை நாம் அதிகரித்து, புதுப்பயனரை அயர்ச்சியடைய செய்யக்கூடாது. படிக்கும் நபருக்கு தமிழ் விக்கிப்பீடியாவில் உள்ள தகவல்கள் குறைவு என்பது நன்கு தெரியும். அவர் இதோடு நிறுத்தி விடப்போவதில்லை. நன்கறிய விரும்பும் ஒருவர், ஒரு பார்வையை உறுதியாக, ஆ.வியினை செய்வார். நாம் ஆதாரம் தேவை என்று சொன்னாலும், சொல்லாவிட்டாலும் பயனரின் நோக்கம், நம்மிடையே இருப்பது போல இருப்பதில்லை. எனவே, எளிய நடைமுறையை வளர்ப்போம்.அப்பொழுதுதான் நிறைய பேர் செயல்படுவர். எண்ணிக்கை அடிப்படையில் தான் நாம் ஆங்காங்கே, விக்கிப்பீடியாவைப்பற்றி பேசுகிறோம். ஆங்கில கட்டுரையை விட, எளிமையான, தரமான தரவுகளைக்கொண்டு கட்டுரைகள் நம்மிடையே இருக்கிறதா? இருப்பின், அக்கட்டுரைகளை காட்டி, பலரையும் ஈடுபடத்தூண்டலாம்.விதிகளை ஓரளவு தளர்த்துதல் நல்லது. --<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 07:16, 4 சூலை 2012 (UTC)
::::ஒரு தகவலுக்காக: பேரா. மனோ சிங்கம் அவர்கள் விக்கிப்பீடியா பற்றி Wikipedia and its ‘undue weight’ policy.--Kanags <sup>\உரையாடுக</sup> 09:12, 4 சூலை 2012 (UTC)
# விக்கிப்பீடியா:ஆலமரத்தடி/தொகுப்பு76

## தமிழ் எழுத்துப்பெயர்ப்பு தட்டச்சு வழு 38138 ஸ்ர்* / க்ஷ்

- தனியெழுத்து_மாய_இடைவெளி_நீக்கம் பக்கத்தில் க்ஷ் / க்ஷ் தெரிவு பற்றி கேட்டிருந்தேன். மணியன் மட்டுமே வாக்களித்தாலும், இலங்கை / பொது வழக்கில் கூட்டெழுத்து இல்லை என்பதால் ksh மூலம் தனியெழுத்து வருமாறு மாற்றியுள்ளேன். கூட்டெழுத்து பொது வழக்கில் இல்லை என்றாலும் அவசியம் கூட்டெழுத்து வேண்டுமென்போர் ksH பயன்படுத்தி அதனை பெறலாம். தமிழ் விக்கிப்பீடியாவில் ஏற்கனவே இருக்கும் கூட்டெழுத்து க்ஷ் ஐ தானியங்கி மூலம் பிரிக்கலாம்.(இது தேடுதலை சீராக்கும்). உங்கள் கருத்துக்களை தனியெழுத்து_மாய_இடைவெளி_நீக்கம் பக்கத்தில் தெரியப்படுத்துங்கள்.
- Sr = ஸ்ரீ என்று இருந்த விதியினால் ஸ்ரேயா,ஸ்ருதி போன்ற சொற்களை தட்டச்சு செய்ய இயலாமல் இருந்தது. இப்பொழுது Sri = ஸ்ரீ என மாற்றியுள்ளேன். <சுய-விளம்பரம்>ஸ்ரீ-ஶ்ரீ ஒருங்குறி பற்றிய வலைப்பதிவு </சுய-விளம்பரம்>
இந்த மாற்றங்கள் சில வாரங்களில் இற்றைப்படுத்தப்படும். கருத்துக்கள் இருப்பின் தெரிவிக்கவும். பி.கு : தட்டச்சுக் கருவி விக்கிப்பீடியாவிற்கு மட்டும் தனிப்பட்ட பயன்பாட்டில் இல்லாததால் நான் இவற்றை தன்னிச்சையாக செய்தேன். ஸ்ரீகாந்த் (பேச்சு) 20:25, 3 சூலை 2012 (UTC)
# விக்கிப்பீடியா:ஆலமரத்தடி/தொகுப்பு76

## உலகளாவிய கணக்கு

எனது தமிழ் விக்கிப்பீடியா பக்கத்தில் இருந்து ஆங்கில விக்கிப்பிடியா பக்கத்துக்கு செல்வதற்கு வேறு கணக்கு உருவாக்க வேண்டுமா? அவ்வறில்லாவிட்டால் நான் எவ்வாறு ஆங்கில விக்கியில் பங்களிக்கலாம்?--Fasly (பேச்சு) 05:46, 4 சூலை 2012 (UTC)
:தனியாக கணக்கு உருவாக்கத் தேவையில்லை. தமிழ் விக்கியில் உங்கள் பயனர் விருப்பத் தேர்வுகளில் உலகளாவிய கணக்கு பகுதியைப் பாருங்கள். :en:Wikipedia:Unified login --Kanags <sup>\உரையாடுக</sup> 09:44, 4 சூலை 2012 (UTC)
# சேரீசு (தொன்மவியல்)

வில் (Emerita Augusta) இருந்து எடுக்கப்பட்ட இருக்கும் நிலையில் உள்ள "செரசு". கிபி முதலாம் நூற்றாண்டு. (உரோமக் கலைகளுக்கான தேசிய அருங்காட்சியகம்).]]
பண்டை உரோமச் சமயத்தில், **சேரீசு** (Ceres - /ˈsɪəriːz/) ஒரு பெண் தெய்வம். இத்தெய்வம், வேளாண்மை, தானியப் பயிர், வளமை, தாய்மை உறவுகள் ஆகியவற்றோடு தொடர்புடையவள். தொடக்கத்தில், உரோமின் "பிளெபியன்" அல்லது "அவென்டைன்" முத்தெய்வங்களுள் முக்கியமானவளாக விளங்கியவள் இவள். இத் தெய்வத்துக்காக ஏப்ரலில் ஏழு நாள் திருவிழா கொண்டாடினர். இத்திருவிழாவில் "லூடி" (Ludi) எனப்படும் விளையாட்டையும் விளையாடுவது வழக்கமாக இருந்தது. மே மாதத்தில் அக்கால உரோமில், அறுவடை நாட்களில் இடம்பெறும் "அம்பவாலியா" (Ambarvalia) என்னும் திருவிழாவின் ஒரு பகுதியாக வயல்களைத் தூய்மையாக்கும் சடங்கு இடம்பெற்றது. இச் சடங்கிலும், உரோமர்களின் திருமணம், இறப்பு ஆகியவற்றுக்கான சடங்குகளிலும் சேரீசுக்கு கௌரவம் வழங்கப்பட்டது.  
கிரேக்கத் தொன்மங்களில் "பன்னிரண்டு ஒலிம்பியர்"களுக்கு இணையான உரோமர்களின் "டி கான்சென்ட்டீசு" எனப்படும் தெய்வங்களின் குழுவில் வேளாண்மைக்கான தெய்வம் சேரீசு மட்டும் அல்ல. செரீசுவை கிரேக்கர்களின் டிமிடர் உரிய தொன்மங்கள் செரீசுவின் மீது ஏற்றிக் கூறப்பட்டன.
# சேரீசு (தொன்மவியல்)

## சொற்பிறப்பும் தோற்றமும்

"சேரீசு" என்னும் பெயர் முந்து இந்திய-ஐரோப்பிய மொழிகளில் காணப்படுவதும், "வளர்தல்" என்னும் பொருள் கொண்டதுமான *கெர்* என்னும் வேர்ச் சொல்லில் இருந்து உருவானது என்பது சிலரது கருத்து. *கிரியேட்* *(create)*, *(சீரியல்)* *(cereal)*, *குரோ* *(grow)* போன்ற பல ஆங்கிலச் சொற்களும் இதே வேரிலிருந்தே உருவாயின என்பது அவர்களுடைய கருத்து. இத்தெய்வம், கால்நடை மேய்ப்பு, வேளாண்மை, மனிதக் கருவளம் போன்றவற்றோடு தொடர்புடையதால், "தாங்குதல்", "உண்டாக்குதல்", "உற்பத்தி செய்தல்" போன்ற பொருள்களைக் கொண்ட *கெரீரீ* *(gerere)* என்னும் இலத்தீன் மொழிச் சொல்லே "சேரீசு" என்னும் சொல்லின் மூலமாக இருக்கலாம் என்பது இன்னும் சிலரது கருத்து. மிகப் பழைய நம்பிக்கைகளில் இருந்து சேரீசு தோன்றியது என்பதற்கு உரோமரின் அயலவர்களான இலத்தீனியர், ஆசுக்கானியர், சாபெலியர் போன்ற இனத்தவரிடமிருந்து தெளிவான சான்றுகள் கிடைக்கின்றன. எட்ரசுக்கர், உம்பிரியர் போன்றோரிடம் இருந்தும் அதிகம் தெளிவில்லாத சான்றுகள் உள்ளன. உரோமர் காலம் முழுவதிலும் "சேரீசு" என்னும் சொல் தானியத்தையும் அதன் நீட்சியாக ரொட்டியையும் குறிப்பதற்குப் பயன்பட்டது.
# சேரீசு (தொன்மவியல்)

## வழிபாட்டு மரபுகளும் கருப்பொருளும்

### வேளாண்மை வளமை

ஒருவகைக் கோதுமை, காளைகளை நுகத்தில் கட்டுதல், உழுதல், விதைத்தல், இளம் வித்துக்களைப் பாதுகாத்தல், போன்றவற்றைக் கண்டுபிடித்ததுடன், மனித குலத்துக்கு வேளாண்மையை அளித்ததும் சேரீசுவே என நம்பினர்.
# அடிமை ஒழிப்புக் கோட்பாடு

**அடிமை ஒழிப்புக் கோட்பாடு** (*abolitionism*) என்பது சட்டப்படியோ அதற்கு மாறாகவோ நிலவுகின்ற அடிமை முறையைத் தகர்த்தெறிவதற்கான இயக்கம் ஆகும்.
# அடிமை ஒழிப்புக் கோட்பாடு

## மேலை நாடுகளில்

மேற்கு ஐரோப்பாவிலும் அமெரிக்காக்களிலும் அடிமை ஒழிப்புக் கோட்பாடு என்பது ஆப்பிரிக்கர்களை அடிமைகளாக விலைக்கு வாங்குதலையும் விற்றலையும் தகர்த்தெறிந்து, அவர்களை விடுதலை செய்வதற்காகத் தொடங்கப்பட்ட வரலாற்று இயக்கம் ஆகும்.  
எசுப்பானியா மற்றும் பிற ஐரோப்பிய நாடுகளிலிருந்து சென்ற குடியேற்றக்காரர்கள் தொடக்கத்தில் தாம் குடியேறிய நாட்டு முதல்குடிகளை அடிமைகளாக்கினார்கள். ஆனால் புனித தோமினிக் (ஆசீர்வாதப்பர்) சபைத் துறவியான *பார்த்தொலோமே தெ லாஸ் காஸாஸ்* (Bartolomé de las Casas) போன்றோர் அடிமை ஒழிப்புக்காகப் பாடுபட்டனர்.  
பார்த்தலோமே தெ லாஸ் காஸாஸ் மேற்கொண்ட முயற்சியால் எசுப்பானிய அரசு குடியேற்ற நாடுகளில் அடிமை முறையை ஒழிப்பதற்கான சட்டங்களை 1542இல் இயற்றியது. ஆயினும் 1545 அளவில் மேற்கூறிய சட்டங்கள் முழுமையாகச் செயல்படுத்தப்படவில்லை.
# அடிமை ஒழிப்புக் கோட்பாடு

## இங்கிலாந்தில்

ஆப்பிரிக்கர்களை அடிமைகளாகக் கருதியது கிறித்தவ சமயக் கொள்கைக்கு எதிரானது என்று குவேக்கர் (Quakers) இயக்கமும், நற்செய்திக் கிறித்தவக் குழுக்களும் (evangelical religious groups)17ஆம் நூற்றாண்டில் அறிவித்து, அடிமை முறையைக் கண்டித்தன.  
வட அமெரிக்காவில் உருவாக்கப்பட்ட "பதின்மூன்று குடியேற்றங்களில்" (*Thirteen Colonies*) அடிமை முறை சட்டத்திற்கு மாறானது என்று 18ஆம் நூற்றாண்டில் முதல் பெரும் புத்துணர்ச்சியின் (*First Great Awakening*) பின்னணியில் அறிவிக்கப்பட்டது.  
அடிமை முறை மனித உரிமை மீறல் ஆகும் என்று பகுத்தறிவு வாதக் கோட்பாட்டினர் அறிவொளி இயக்கக் காலத்தில் (*Age of Enlightenment*) குற்றம் சாட்டினர்.
# அடிமை ஒழிப்புக் கோட்பாடு

## ஜேம்சு சோமர்செட் வழக்கில் அளிக்கப்பட்ட தீர்ப்பு

1772இல் இங்கிலாந்தில் அடிமை முறை ஒழிப்புக்கு ஆதரவான நீதிமன்றத் தீர்ப்பு ஒன்று வழங்கப்பட்டது. அது "சோமர்செட் வழக்கு" (*Somersett's case*) என்று வரலாற்றில் அறியப்படுகிறது.  
ஜேம்சு சோமர்செட் என்னும் பெயர்கொண்ட அமெரிக்க அடிமையைச் சார்லசு ஸ்டூவர்ட் என்னும் இங்கிலாந்து அதிகாரி அமெரிக்காவில் பிரித்தானியக் குடியேற்றமாய் இருந்த மாசசூசட்சு மாகாணத்தில் விலைக்கு வாங்கி, 1769இல் இங்கிலாந்துக்குக் கொண்டுவந்திருந்தார். 1771இல் சோமர்செட் தம் எசமானரின் வீட்டிலிருந்து தப்பியோடிவிட்டார். அவரைக் கண்டுபிடித்த எசமான் அவரை ஒரு கப்பலில் கைதியாகச் சிறைப்படுத்தி வைத்தார். அக்கப்பல் பிரித்தானியக் குடியேற்றமாயிருந்த ஜமேய்க்கா நாடு சென்றதும் அங்கு ஒரு பண்ணையில் அடிமை வேலை செய்ய அவரை விற்றுவிடுவதாகத் திட்டம் வைத்திருந்தார்.  
சோமெர்செட் கிறித்தவராகத் திருமுழுக்குப் பெற்றிருந்தபோது அவருடைய ஞானப்பெற்றோராக நின்றதாகக் கூறிய மூன்றுபேர் சோமர்செட்டுக்கு ஆதரவாக நீதிமன்றத்தில் வழக்குத் தொடுத்து, அவரை நீதிமன்றத்திற்குக் கொணர வேண்டும் என்றும், அவரைச் சிறைப்படுத்தியது சட்டத்துக்கு ஏற்புடையதா என்று தீர்ப்பு வழங்கவும் கோரினர்.  
வழக்கை விசாரித்த லார்டு மான்சுஃபீல்டு (*Lord Mansfield*) என்பவர் அடிமை முறை பிரித்தானியக் குடியேற்றங்களில் நடைமுறையில் இருந்தாலும், இங்கிலாந்தின் சட்டத்துக்கு முரணானது, ஒருவரை அவருடைய விருப்பத்துக்கு எதிராக ஒப்பந்தம் ஏற்க கட்டாயப்படுத்த சட்டம் இசையவில்லை என்று கூறி, சோமர்செட் என்னும் அடிமையை விடுதலை செய்தார்.  
இந்த நீதிமன்றத் தீர்ப்பு மனித உரிமை அடிப்படையில் அல்லாமல், சட்டத்தின் அடிப்படையில் வழங்கப்பட்டது என்றாலும், வரலாற்றுச் சிறப்பான ஒன்றாக மாறியது. இங்கிலாந்திலும் அதன் பிறகு அதன் குடியேற்ற நாடுகளிலும் அடிமை முறை ஒழிக்கப்படுவதற்கு இத்தீர்ப்பு வழிகோலியது.
# அடிமை ஒழிப்புக் கோட்பாடு

## அடிமை முறை ஒழிப்பு வரலாற்றுக் கட்டங்கள்

புரட்சிக் கால பிரான்சு நாட்டில் 1789ஆம் ஆண்டில் அடிமை முறை ஒழிக்கப்பட்டது. ஆனால், புரட்சியைத் தடம் திருப்பிய நெப்போலியன் பதவியைக் கைப்பற்றி, அடிமை முறையைப் பிரான்சியக் குடியேற்ற இடங்களில் மீண்டும் நிறுவினார்.  
பிரான்சின் கட்டுப்பாட்டுக்குள் இருந்த ஹெயிட்டி, பிரான்சுக்கு எதிராக எழுந்து, விடுதலைப் போர் நிகழ்த்தி, சுதந்திரம் பெற்று, 1804இல் தனி நாடாக மாறியதும் அடிமை முறையை ஒழித்தது.  
பிரித்தானிய நாடு, தன் குடியேற்ற நாடுகளில் ஆப்பிரிக்காவிலிருந்து மக்களை அடிமைகளாகக் கொண்டுவந்து விற்பது சட்டத்துக்கு முரணானது என்று 1808இல் சட்டம் இயற்றி, அடிமை விற்பனைக்குத் தடைவிதித்தது.  
அதைத் தொடர்ந்து, ஐக்கிய அமெரிக்க நாடுகளும் 1808இல் அடிமை வணிகத்துக்குத் தடை போட்டது.  
அடிமை முறை பிரித்தானியப் பேரரசு முழுவதிலும் ஒழிக்கப்பட்டது 1833ஆம் ஆண்டில் ஆகும். அதற்குப் பதினைந்து ஆண்டுகளுக்குப் பின் பிரான்சு நாடும் தன் ஆளுகைக்கு உட்பட்ட எல்லாக் குடியேற்ற நாடுகளிலும் அடிமை முறையை ஒழித்தது.  
ஐக்கிய அமெரிக்காவில், அமெரிக்க உள்நாட்டுப் போர் முடிவுற்றதும், 1865ஆம் ஆண்டில் அடிமை முறை ஒழிக்கப்பட்டது. அது சட்டப்பூர்வமாக அமெரிக்க நாட்டுச் சட்டத்தின் 13ஆம் திருத்தமாக நிறைவேற்றப்பட்டது.  
கிழக்கு ஐரோப்பாவில், வல்லாக்கியா (*Wallachia*) மற்றும் மொல்டாவியா (*Moldavia*) பகுதிகளில் உரோமா மக்கள் அடிமைகளாக்கப்பட்டிருந்ததை எதிர்த்து இயக்கங்கள் எழுந்தன. அதுபோலவே, உருசியா நாட்டில் "செர்ஃப் நிலை" (*serfdom*) என்னும் கொத்தடிமை முறை 1861இல் சட்ட விரோதமானது என்று அறிவிக்கப்பட்டது. 1948இல் ஐக்கிய நாடுகள் பொதுச் சபை அடிமை முறை சட்டத்துக்கு மாறானது என்று உலக மனித உரிமைகள் சாற்றுரை என்னும் ஏட்டின் வழியாகப் பறைசாற்றியது.
# அடிமை ஒழிப்புக் கோட்பாடு

## அடிமை முறையை ஒழித்த இறுதி நாடு: மூரித்தானியா

வடமேற்கு ஆப்பிரிக்காவில் அமைந்துள்ள மூரித்தானியா என்னும் நாடு அடிமை முறை சட்டத்துக்கு முரணானது என்று 1981இல் அறிவித்துச் சட்டம் இயற்றியது. இந்நாடுதான் உலகில் கடைசியாக அடிமை முறையைச் சட்டப்பூர்வமாக ஒழித்த நாடு ஆகும்.
# அடிமை ஒழிப்புக் கோட்பாடு

## அடிமை முறையின் மாற்று வடிவங்கள்

இன்று உலகத்தின் பெரும்பான்மையான நாடுகளில் குழந்தைகள் மற்றும் வளர்ந்தவர்களை அடிமைகளாக விற்பதும் வாங்குவதும் சட்டப்பூர்வமாகத் தடைசெய்யப்பட்டுள்ளது. பன்னாட்டுச் சட்டங்களும் அடிமை முறையைக் கண்டனம் செய்கின்றன.  
ஆயினும், வேலை வாங்கும் நோக்கத்துடன் குழந்தைகளும் வளர்ந்தவர்களும் ஓரிடத்திலிருந்து அல்லது நாட்டிலிருந்து கடத்திக் கொண்டுபோகப்படுவது இன்றும் தொடர்கிறது. அவ்வாறே, பால்வினைத் தொழிலில் ஈடுபடுத்த பெண்களையும் சிறாரையும் விலைபேசும் கொடுமையும் நிலவுகிறது.  
இக்கொடுமைகளின் காரணமாகப் பல்லாயிரக் கணக்கான சிறார்களும் வளர்ந்தவர்களும் பாதிக்கப்படுகிறார்கள்.